EkBass/fiwiki-20250220-pages-articles huggingface dataset:
Serbia ja Montenegron jääkiekkomaajoukkue

Serbia ja Montenegron jääkiekkomaajoukkue edusti Serbia ja Montenegroa kansainvälisissä jääkiekkokilpailuissa. Maajoukkue toimi itsenäisesti vuodesta 1995 alkaen, kun Jugoslavian jääkiekkomaajoukkue oli lakkautettu Jugoslavian hajottua. Kun puolestaan Serbia ja Montenegro jakautui vuonna 2006 Serbiaksi ja Montenegroksi, myös sen maajoukkue lakkautettiin ja tilalle muodostettiin Serbian jääkiekkomaajoukkue. Montenegron jääkiekkomaajoukkuetta ei ole toistaiseksi muodostettu. ==Saavutukset arvokisoissa== ===Olympialaiset=== * 1998 – ei selviytynyt esikarsinnoista * 2002 – ei selviytynyt esikarsinnoista * 2006 – ei selviytynyt esikarsinnoista ===Maailmanmestaruuskisat=== * 1995 – C-sarja; 8. * 1996 – D-sarja; 2. * 1997 – D-sarja; 4. * 1998 – C-sarja; 6. * 1999 – Alankomaiden hallitus esti päätöksellään joukkueen osallistumisen turnaukseen Passionhockey: Championnats du monde 1999: Mondial C (du 5 au 11 avril à Eindhoven et Tilburg, Pays-Bas) * 2000 – C-sarja; 8. * 2001 – II divisioonan ryhmä B; 3. * 2002 – II divisioonan ryhmä B; 2. * 2003 – II divisioonan ryhmä A; 2. * 2004 – II divisioonan ryhmä B; 2. * 2005 – II divisioonan ryhmä B; 2. * 2006 – II divisioonan ryhmä A; 4. ==Lähteet== Luokka:Jääkiekkomaajoukkueet Jääkiekkomaajoukkue
Kazan Arena

Kazan Arena on stadion Kazanin kaupungissa. Sen kapasiteetti on 44 779\. Se oli yksi jalkapallon MM-kilpailujen 2018 pelipaikoista. ==Lähteet== == Aiheesta muualla == Luokka:Kazanin urheilu Luokka:Venäjän jalkapallostadionit
Klaus Ahlstedt

Klaus Torsten Ahlstedt (24. helmikuuta 1932 Helsinki – 25. toukokuuta 1993 Helsinki) oli suomalainen energianeuvos ja talouselämän vaikuttaja. Hän toimi Imatran Voima Oy:n varapääjohtajana ja Oulujoki Oy:n toimitusjohtajana. Ahlstedt valmistui Teknilliseen korkeakoulun sähkölinjalta diplomi- insinööriksi vuonna 1956. Valmistuttuaan hän sai paikan Imatran Voima Oy:n pääkonttorin sähköosaston suunnitteluinsinöörinä ja jatkoi korkeakoulussa vuodet 1959–1964 sähkölaitosopin assistenttina. Imatran Voimassa hän yleni vuonna 1963 käyttöosaston toimistopäälliköksi, vuonna 1965 apulaisosastonjohtajaksi ja vuonna 1970 osastonjohtajaksi. Vuonna 1975 Ahlstedt kutsuttiin Imatran Voiman johtokuntaan ja 1982 varatoimitusjohtajaksi sekä johtokunnan varapuheenjohtajaksi. Vuonna 1983 hänestä tuli Kemijoki Oy:n hallituksen varapuheenjohtaja, Teollisuuden Voima Oy:n hallintoneuvoston jäsen ja Oulujoki Oy:n toimitusjohtaja. Tytäryhtiö Oulujoki Oy sulautui vuonna 1991 emoyhtiöön. Ahlstedt toimi 1980-luvulla useissa valtion energia-alaan liittyvässä neuvottelu- ja suunnittelukunnassa. Tällaisia olivat muun muassa Sähköhuollon neuvottelukunnan jäsenyys ja puolustustaloudellisen suunnittelukunnan eri sektorien jäsenyydet sekä jäsenyydet ja johtotehtävät useissa sähköntuottajayhdistyksissä, kuten Suomen Voimalaitosyhdistyksessä, Suomen Sähkölaitosyhdistyksessä ja Sähköntuottajien yhteistyövaltuuskunnassa. Ahlstedtilla oli myös kansainvälisiä tehtäviä. Pohjoismaisen sähköyhteistyöorganisaation Nordelin käyttökomitean jäseneksi hänet nimettiin vuonna 1970 ja sen puheenjohtajaksi 1984. Sähköenergia-alan kansainvälisen kattojärjestön UNIPEDEn hallitukseen hänet kutsuttiin 1981 ja kolme vuotta myöhemmin hänet nimitettiin järjestön varapresidentiksi. Ahlstedtille myönnettiin energianeuvoksen arvonimi vuonna 1989. Hän jatkoi Imatran Voima Oy:n varatoimitusjohtajana vuoteen 1993 jolloin organisaatiomuutosten yhteydessä hänet nimitettiin varapääjohtajaksi. Ahlstedt kuoli samana vuonna. == Perhe == Klaus Ahlstedtin isä Karl Torsten Ahlstedt oli poikansa tavoin diplomi-insinööri. Äiti Ragnhild Kunigunda omaa sukua Åhman oli kotiäiti. Ahlstedtin vaimo vuodesta 1957 oli Svenska handelshögskolanista valmistunut diplomikirjeenvaihtaja Anna-Stina Nyholm. == Lähteet == Luokka:Suomalaiset elinkeinoelämän vaikuttajat Luokka:Vuonna 1932 syntyneet Luokka:Vuonna 1993 kuolleet
Boé (Guinea-Bissau)

Boé on osa-alue eli sektori Gabún alueella Guinea-Bissaussa. Osa-alueella 10 878 asukasta (vuonna 2009, väestönlaskenta). Sen pinta-ala on 3 287,8 neliökilometriä. Kaupunkiväestöä ei ole. Guinea-Bissau julistettiin itsenäiseksi Madina do Boéssa 24. syyskuuta 1973Historical Dictionary, s. 290.. Seudulta on löydetty suuri bauksiittiesiintymä. Maan hallitus sopi sen hyödyntämisestä Angola Bauxiten kanssa vuonna 2008, mutta vuoden 2012 vallankaappaus jäädytti hankkeen.Historical Dictionary, s. 64. ==Lähteet== * ===Viitteet=== Luokka:Gabún alue Luokka:Guinea-Bissaun osa-alueet
Pitche

Pitche on kaupunki sekä osa-alue eli sektori Gabún alueella Guinea-Bissaussa. Se sijaitsee lähellä Guinean rajaa 32 kilometriä Gabústa itään. Kaupungissa on 4 766 ja osa-alueella 45 594 asukasta (vuonna 2009, väestönlaskenta). Pitchen osa-alueen pinta-ala on 2 021,4 neliökilometriä. Kaupunkiväestön osuus on 10,5 %. ==Lähteet== Luokka:Gabún alue Luokka:Guinea-Bissaun kaupungit Luokka:Guinea-Bissaun osa-alueet
Pirada

Pirada on kaupunki sekä osa-alue eli sektori Gabún alueella Guinea-Bissaussa. Se sijaitsee Senegalin rajalla 55 kilometriä Gabústa pohjoiseen. Kaupungissa on 2 512 ja osa-alueella 29 837 asukasta (vuonna 2009, väestönlaskenta). Piradan osa-alueen pinta-ala on 934,4 neliökilometriä. Kaupunkiväestön osuus on 8,4 %. ==Lähteet== Luokka:Gabún alue Luokka:Guinea-Bissaun kaupungit Luokka:Guinea-Bissaun osa-alueet
Petrenko

Petrenko on seuraavien tunnettujen henkilöiden sukunimi: * Aleksandr Petrenko (s. 1983), venäläinen kolmiloikkaaja * Kirill Petrenko (s. 1972), venäläinen kapellimestari * Pavlo Petrenko (s. 1979), ukrainalainen poliitikko * Sergei Petrenko (s. 1968), neuvostoliittolainen jääkiekkoilija * Vasili Petrenko (s. 1976), venäläinen kapellimestari * Viktor Petrenko (s. 1969), ukrainalainen taitoluistelija
Sonaco

Sonaco on kaupunki sekä osa-alue eli sektori Gabún alueella Guinea-Bissaussa. Se sijaitsee Gebajoen yläjuoksulla 33 kilometriä Gabústa luoteeseen. Kaupungissa on 2 321 ja osa-alueella 37 804 asukasta (vuonna 2009, väestönlaskenta). Sonacon osa-alueen pinta-ala on 783,6 neliökilometriä. Kaupunkiväestön osuus on 6,1 %. Portugalin siirtomaa-aikana Sonaco oli ensimmäisen luokan kauppapaikka, jota dominoivat aluksi portugalilaiset ja kapverdeläiset kauppiaat. 1940-luvun loppuun mennessä kauppa siirtyi libanonilaisten ja syyrialaisten kauppiaiden käsiin. ==Lähteet== Luokka:Gabún alue Luokka:Guinea-Bissaun kaupungit Luokka:Guinea-Bissaun osa-alueet
Joukamojärvi

Joukamojärvi on Pohjois-Pohjanmaalla Kuusamossa lähellä Venäjän rajaa sijaitseva järvi. == Maantietoa == Järven pinta-ala on 2 450 hehtaaria eli 24,5 km². Se on 16,2 kilometriä pitkä ja 4,2 kilometriä leveä. Järvi on luodattu ja siitä on julkaistu syvyyskartat. Sen tilavuus on 77,6 miljoonaa m³ eli 0,08 km³. Järven keskisyvyys on 3,2 metriä ja suurin syvyys on 15,5 metriä. Syvin kohta sijaitsee Huttuniemen eteläpuolella. Järven saaret ja lahdet ovat pääsääntöisesti kaakko-luode-suuntaisia, mikä on seuraus mannerjäätikön liikkeestä viimeisen jääkaudella. Järvessä on laskettu olevan 123 saarta. Niiden yhteispinta-ala on 160 ha, mikä on noin 6,1 % järven kokonaispinta-alasta. Saarista 24 on yli hehtaarin suurisia, 86 yli aarin ja loput 13 ovat alle aarin kokoisia. Yksikään saari ei ole neliökilometriä suurempi. Suurin saarista on Räisäsensaari, joka on 2,0 kilometriä pitkä ja 300 metriä leveä. Nastonsaari on 1,7 kilometriä, Kuusisaari on 900 metriä, Ontreinsaari on 850 metriä ja Hukkasaari on 800 metriä pitkä. Asuttuja saaria ovat Jämsänsaari, Haaposaari, Palosaari, Purnunsaari, Nastonsaari, Pihlajasaaret, Kuotkunsaari, Apajasaari, Hukkasaari, Vitikkosaari, Räisäsensaari, Vitikkasaari, Heinäsaaret, Marinsaari ja Kalliosaari. Järven rantaviivan pituus on 131,4 kilometriä, josta saarten rantaviivan yhteispituus on 46,9 kilometriä. Rannat ovat pääasiassa metsämaata, joka on paikoin soistunutta. Rantaan ulottuu joissakin paikoin pieniä peltotilkkuja. Rannoilla sijaitsevat pienet kylät Kortesalmi ja Multiperä. Niille johtaa seututie 866. Järven itäpäästä on matkaa Venäjän rajalle 1,9 kilometriä. == Vesistösuhteet == Järvi kuuluu Vienanmereen laskevaan Kemijoen vesistön (vesistöaluetunnus 74) Joukamojärven lähialueeseen (74.011). Pohjoispuolella sijaitseva Muojärvi laskee alle metrin pudotuksella olevaa Muokoskea alas Koskenlampeen, josta se jatkaa 2,3 kilometriä Muojokea pitkin Joukamojärveen. Muojärvellä on toinenkin laskujokena Piikslammesta Valkeiseen laskeva uoma. Siihen on rakennettu pato, jonka vuoksi uomaa kutsutaan Piiksitammeksi. Joukamojärven länsipäähän Taivalperän Vaajalampeen laskee Marjolampi, johon vuorostaan laskee Pikku Marjolampi. Järven itäpäähän laskee Kuurna, joka ulottuu rajalle asti. Kortesalmen vastarantaan laskevat Putikkalampi ja Pikku-Kopatti Iso-Kopatin kautta. Noin neljä kilometriä pitkä Pöllöjärvi laskee myllypuroa myöten Taivalperän lahdensuuhun. Pöllöjärven kautta laskevat myös Mustalampi ja Lautakankaanlampi. Suoraan järveen laskee omia laskuojia myöten pienet Hannonlampi, Takkulampi, Lehtolampi, Kangaslampi, Jussinlampi, Patolampi, johon laskee myös Matalalampi, ja edelleen Kyynärälampi ja Ruokolampi. Joukamojärvellä on kaksi lasku-uomaa, minkä vuoksi se on bifurkaatiojärvi. Multiperällä Vuolajärveen laskee Kassana ja Räisälänsaaren edestä lähtee Niskaladesta yli kolme kilometrinen Syväjoki, joka päätyy Vuolajärven kanssa samaan järvialtaaseen Tiirikkajärveen. Täältä vedet ohjautuvat Multikosken kautta rajan ylittävään Multijärveen. == Lähteet == Luokka:Kemijoen vesistö (Viena) Luokka:Kuusamon järvet
Christine Saarukka

Eva Christine Saarukka (19. maaliskuuta 1948 Kokkola – 30. huhtikuuta 2017 Helsinki) oli suomalainen (suomenruotsalainen) toimittaja. Hän opiskeli valtiotieteen maisteriksi Åbo Akademissa (1973).Vem och vad 1996: Biografisk handbok, s. 496. Helsingfors 1996. ISBN 951-50-0800-X Hän työskenteli aluksi Österbottningen-sanomalehdessä ja tuli vuonna 1974 Yleisradion ruotsinkielisen televisiotoiminnan (FST) palvelukseen. Hänet tunnettiin monista televisio- ohjelmista, joista keskeisin lienee Söndagsöppet. Lisäksi hän avusti useita ruotsinkielisiä lehtiä, muun muassa Hufvudstadsbladetia. Christine Saarukka oli vuosina 1976–1983 avioliitossa toimittaja Peter Turtschaninoffin kanssa. Kirjailija Maria Turtschaninoff on heidän tyttärensä. ==Lähteet== Luokka:Vuonna 1948 syntyneet Luokka:Vuonna 2017 kuolleet Luokka:Ylen toimittajat
Tyräjärvi (Taivalkoski)

Tyräjärvi on Pohjois-Pohjanmaalla Taivalkoskella sijaitseva järvi. == Maantietoa == Järven pinta-ala on 2 390 hehtaaria eli 23,9 km². Se on 11,9 kilometriä pitkä ja 4,5 kilometriä leveä. Järven suurin selkä on Linnonselkä, joka sijaitsee järven keskiosassa ja on mitoiltansa 4,5 ja 3,5 kilometriä leveä. Huononiemi ja Toivansaari erottavat länsipäästä pienet Niskaselän ja Korvuanselän. Järven itäpäässä sijaitsee vielä yli neljä kilometriä pitkä mutta suhteellisen kapea järvenselkä. Erityisiä lahtia ovat järven länsipäässä 70 metrisen Tyräsalmen erottama Tyrälampi, jonka pinta-ala on 145 ha , ja sen etelärannassa 1,8 kilometriä pitkä ja Huononiemen ja Vuonanniemen väliin jäävä Huononperä. Järvellä on yli 65 saarta. Toivansaari on 1 000 metriä pitkä ja 600 metriä leveä. Sen vieressä sijaitsee 350 metriä pitkä Kuusisaari. Nämä sijaitsevat järven länsipäässä ja niitä ympäröi pienten saarien saaristo. Toiseksi suurin saarista on 600 metriä pitkä ja yhtä leveä Reposaari. Se sijaitsee järven itäpäässä ja myös sen ympärillä on pieneten saarien saaristo, joka päättyy Iso Lehtosaareen keskellä järveä. Järvi on luodattu ja siitä on julkaistu syvyyskartat. Sen tilavuus on 96 miljoonaa m³ eli 0,96 km³. Järven keskisyvyys on 4,0 metriä ja suurin syvyys on 15,6 metriä. Syvin kohta sijaitsee noin 700 metrin päässä Huononiemen pohjoispuolella. Järven rantaviivan pituus on 64,5 kilometriä ja sen rannat ovat pääasiassa metsämaata, jota rikkoo avosuon alueet sekä pienet peltotilkut. Pohjoisrannalla sijaitsevat Tyrämäki ja Tyrävaara, joiden viljelykset ulottuvat rantaan asti. Niiden kautta kulkee yhdystie 8400, joka yhdistää valtatien 5 ja Taivalkosken kirkonkylään. Järven itäpäässä sijaitsee vielä Hutunniemi, mutta muuten on järvellä pysyvää asutusta vähän. Niskaselän rannoilla, Kokalmusperän rannoilla ja Hutunniemen rannoilla on enemmän vapaa- ajan asuntoja. == Vesistösuhteet == Järvi kuuluu Iijoen vesistössä (vesistöaluetunnus 61) Iijoen yläosan valuma-alueella (61.3) olevaan Tyräjärven valuma-alueeseen (61.38). Järvi sijaitsee siihen kuuluvassa Tyräjärven lähialueessa (61.381). Järveen laskee ympäristöstä kaksi suuremman valuma-alueen tulojokea. Itärantaan Hutunlahteen laskee Koviojärvi 1,5 kilometriä pitkää ja varsin leveää Hutunsalmea myöten. Tässä valuma-alueessa sijaitsee kymmenisen järveä. Etelärannan Hyvänperään laskee Hyväoja, joka tuo laajojen ojitettujen soiden kuivatus- ja sekä kymmenisen pieneten järvien laskuvesiä. Kolme suurinta järveä siellä ovat Hietasenjärvi, Hyväjärvi ja Huononlampi. Järven lähialueeseen luetaan kuuluvaksi noin 20 järveä ja lampea. Suurimpia niistä ovat Iso-Aska, Pikku-Aska, Mustalampi ja Iso-Raudanlampi. Järven lasku-uoma lähtee Tyrälammen pohjoisrannasta, mistä lähtee yli 30 metriä leveä ja melko mutkainen Tyräjoki ja se laskee Jokijärven Lummelampeen Simosessa. Lummelampi on nykyään Jokijärven järvenosa kohdassa, josta Iijoki saa alkunsa. == Lähteet == Luokka:Iijoen yläosan valuma-alue Luokka:Taivalkosken järvet
Tyrone Nelson

Tyrone Nelson (s. 16. heinäkuuta 1985 Brenham, Texas) on yhdysvaltalainen koripalloilija, pelipaikaltaan iso laitahyökkääjä tai sentteri. Hän on pelannut muun muassa Suomen pääsarjassa, Turkissa ja Libanonissa. == Ura == Nelson viimeisteli yliopistouransa New Mexico Statessa keväällä 2007.New Mexico State University AthleticsCollege Basketball at Sports-Reference.com Kauden 2009–2010 Nelson pelasi Turkin toiseksi korkeimmalla sarjatasolla tupla-tupla-keskiarvolla. Marraskuussa 2010 hän siirtyi Turkista suomalaiseen Namika Lahteen jossa ei kuitenkaan pelannut Korisliigaa palattuaan Yhdysvaltoihin vanhempiensa kuoltua auto- onnettomuudessahttp://www.basket.fi/uutiset/kaikki_uutiset/?x122462=5885627.http://www.basket.fi/uutiset/kaikki_uutiset/?x122462=5798182 Nelson pelasi Turkin toiseksi korkeimman sarjatason lisäksi myös kaksi kautta Libanonissa. Syksyllä 2016 hän pelasi Bahrainissa ja loukkaantuneen pelaajan korvaajana Uruguayssa. Tammikuussa 2017 Nelson siirtyi Suomeen, pääsarjajoukkue Tampereen Pyrintöön.http://pyrinto.fi/tyrone-nelson- vahvistamaan-pyrintoa/ http://www.basket.fi/uutiset/kaikki_uutiset/?x122462=45415266https://www.aamulehti.fi/urheilu/pyrinnolle- uusi-amerikkalaisvahvistus-paavalmentaja-kehuu-206-senttista-jattia-24238876/ Hän pelasi Pyrinnössä kevätkaudella 2017 runkosarjassa 11,0 pisteen ja 7,8 levypallon ottelukohtaisilla keskiarvoilla päättäen runkosarjansa kolmeen tupla-tuplaan. Enemmistön levypalloistaan (4,1/ottelu) Nelson otti hyökkäyspäässä. Pyrintö eteni viimeisenä joukkueena Korisliigan pudotuspeleihin mutta putosi heti puolivälierissä Salon Vilppaalle.Tyrone Nelson – Suomen Koripalloliitto Nelson on valmentaja Ilkka Palviaisen mukaan hyvä levypallopelaaja. Myös Nelsonin kahden pisteen heittojen heittotarkkuus on ollut tämän uralla keskimääräistä parempi. == Lähteet == * Tyrone Nelson Suomen Koripalloliitto * Tyrone Nelson College Stats College Basketball at Sports-Reference.com * Profiili New Mexico State University Athletics === Viitteet === == Aiheesta muualla == * Tyrone Nelson Basketball Profile eurobasket.com Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Les Allen

Leslie William Allen (s. 4. syyskuuta 1937) on entinen englantilainen jalkapalloilija. Hän pelasi seuroissa Chelsea (1954–1959), Tottenham Hotspur (1959–1965) ja Queens Park Rangers (1965–1969). Hänen veljensä on Dennis Allen ja poikansa Clive Allen. == Lähteet == Luokka:Englantilaiset jalkapalloilijat Luokka:Vuonna 1937 syntyneet Luokka:Elävät henkilöt
Pamela Fryman

Pamela Fryman (s. 19. elokuuta 1959 Philadelphia, Pennsylvania, Yhdysvallat) on yhdysvaltalainen televisio-ohjaaja sekä tuottaja. Hänet tunnetaan parhaiten yhdysvaltalaisen tilannekomediasarjan Ensisilmäyksellä (How I Met Your Mother) ohjaajana, josta hän ohjasi 196 jaksoa. Hän on ohjannut muun muassa televisiosarjoissa, Frendit, Miehen puolikkaat, Frasier, Ammu vaan! sekä Kellarin kunkku. ==Filmografia== ===Televisiosarjat=== * Santa Barbara (1 jakso) * Café Americain (1 jakso) * The Boys Are Back (1 jakso) * Dweebs (9 jaksoa) * The Naked Truth (1 jakso) * Bless This House (3 jaksoa) * Good Company (2 jaksoa) * Caroline in the City (1 jakso) * Hope and Gloria (2 jaksoa) * Townies (1 jakso) * Cybill (4 jaksoa) * Frendit (Friends) (2 jaksoa) * Annetaan palaa! (Fired Up) (2 jaksoa) * Hei, olen Susan (Suddenly Susan) (5 jaksoa) * George & Leo (4 jaksoa) * Kellarin kunkku (The King of Queens) (3 jaksoa) * The Norm Show (1 jakso) * Love & Money (1 jakso) * Three Sisters (2 jakso) * Frasier (34 jaksoa) * Pakka sekaisin (Inside Schwartz) (2 jaksoa) * Melkein sukua (In-Laws) (2 jaksoa) * Ammu vaan! (Just Shoot Me!) (89 jaksoa) * Happy Family (9 jaksoa) * Miehen puolikkaat (Two and a Half) Men (20 jaksoa) * Courting Alex (1 jakso) * Accidentally on Purpose (2 jaksoa) * Mad Love (1 jakso) * Ensisilmäyksellä (How I Met Your Mother) (196 jaksoa) == Lähteet == ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisio-ohjaajat Luokka:Elävät henkilöt Luokka:Vuonna 1959 syntyneet
Poliisin vihapuhetutkintaryhmä

Poliisin vihapuhetutkintaryhmä on Helsingin poliisilaitoksella toimiva valtakunnallinen tutkintaryhmä, jonka tehtävänä on ensisijaisesti puuttua internetin rangaistavaan vihapuheeseen. Käytännössä se voi tarkoittaa esimerkiksi kiihotusta kansanryhmää vastaan tai uskonrauhan rikkomista, sillä vihapuhetta ei ole laissa määritelty. Tutkinnanjohtajan ja tutkintasihteerin lisäksi ryhmässä toimii kahdeksan tutkijaa. Ryhmä aloitti toimintansa maaliskuussa 2017. Ryhmän johtajana toimi aluksi muun muassa nettipoliisina tunnetuksi tullut rikoskomisario Marko "Fobba" Forss, joka jätti tehtävän kesäkuussa toimittuaan moderaattorina rasistisiksi kuvailtuja keskusteluja sisältäneessä nykyisten ja entisten poliisien suljetussa facebook-ryhmässä. Vuonna 2019 ryhmän kokoa on pienennetty ja vihapuhetta tutkivia poliiseja on enintään 10 kappaletta.https://yle.fi/uutiset/3-10948460 == Kritiikkiä == Kansanedustaja Juho Eerola nosti kirjallisessa kysymyksessä esille, onko poliisilla riittävästi somalia ja arabiaa osaavaa henkilöstöä monikulttuuristen vihapuheilmiöiden ehkäisemiseksi. == Lähteet == == Aiheesta muualla == * Poliisi, Viharikos ja vihapuhe Luokka:Suomen poliisitoimi
Pyhän ristin kirkko (Gilling)

Pyhän ristin kirkko on Englannin kirkon käyttämä kirkko Gilling Eastin kylässä. Rakennus, joka remontoitiin 1800-luvulla urkujen asennuksen yhteydessä, sai Grade I -luokan suojelupäätöksen vuonna 1955. Arkadi on rakennettu 1100-luvulla ja torni 1400-luvun lopussa. Länsipäädyssä on Sir Thomas Fairfaxin ja hänen vaimonsa hauta. == Lähteet == Luokka:North Yorkshiren kirkot Luokka:Kivikirkot Luokka:Grade I -luokan rakennukset Englannissa
Bloatware

Bloatware on tietokoneen esiasennetuista sovelluksista käytetty nimitys. Bloatwarea lisäävät Suomessa myytäviin tietokoneisiin lähinnä laitevalmistajat, mutta muualla maailmalla myös operaattorit ja jälleenmyyjät lisäävät usein omia sovelluksiaan myymiinsä laitteisiin. Bloatwarea on muun muassa kannettavissa tietokoneissa, pöytätietokoneissa, älypuhelimissa ja taulutietokoneissa. Sen poistaminen vaatii yleensä root-oikeudet, joten se on lähes kaikilla mobiililaitteilla riskialtista. Niin sanottu roottaus mitätöi puhelimen takuun, ja voi pahimmillaan tehdä siitä toimintakelvottoman. Bloatware kuluttaa laitteen virtaa ja tallennustilaa sisältää usein tietoturvariskejä ja saattaa hidastaa laitetta. Osa yrityksistä, esimerkiksi suomalainen tietoturvayhtiö F-Secure, ei turvallisuussyistä salli bloatwarea sisältävien matkapuhelimien käyttöä työkäytössä. == Lähteet == Luokka:Ohjelmistot
Nuthetes

Nuthetes on sukupuuttoon kuollut petodinosaurussuku, joka tunnetaan vain leukaluun osista ja hampaista eteläisestä Englannista, varhaisen liitukauden Berrias-vaiheelta. Jäänteiden uskottiin aiemmin kuuluneen Megalosaurukselle, mutta Angela Milner Natural History Museumista, Lontoosta huomasi vuonna 2002 niiden olleen pikemminkin dromaeosaurin jäänteitä. Löytö osoitti ryhmän levinneisyyden huomattavasti laajemmaksi kuin aiemmin oli luultu. Alkuperäisten jäänteiden luota löydettiin useita muita luita, joita Owen piti tälle dinosaurukselle kuuluneina panssarilevynä. Tutkimukset osoittivat kuitenkin niiden kuuluneen samaan aikaan eläneelle kilpikonnalle. Eläimen pituudeksi on arvioitu 1,8 metriä. == Lähteet == == Aiheesta muualla == * Dinosaur Mailing List Luokka:Dromaeosaurit
Alias Hovinarri

Alias Hovinarri (Alias The Jester) on brittiläinen piirrossarja, joka on Thames Televisionin ja Cosgrove Hall Filmsin luoma. Alias ja Potkunen asuvat Pohjanperän kuningaskunnassa taikuri Merilin ja hänen kuningasystävänsä kanssa. Animaatiosarja alkoi Isossa-Britanniassa 13. marraskuuta 1985 ja päättyi 20. helmikuuta 1986. Suomenkielisessä versiossa Aliaksen ja kaikkien roolien lukijana toimi edesmennyt Pauli Virta. Julkaisijana toimi Suomessa Sesam Videon Castle Video Oy Finland. Luokka:Brittiläiset animaatiosarjat Luokka:1980-luvun piirrossarjat Luokka:ITV:n televisio-ohjelmat
Castrovillari

Castrovillari on kunta Cosenzan maakunnassa Calabrian hallintoalueella Etelä- Italiassa. Kunnan vanha keskusta sijaitsee Monte Pollinon rinteellä kun taas uusi osa on vuoren juurella.Giro d’Italia 2017 ==Nähtävyyksiä== Kunnan nähtävyyksiä on vuonna 1490 valmistunut aragonialainen linna, jonka rakennutti Napolin kuningas Ferdinand I. Linna on neliskulmainen ja sen jokaisessa nurkassa on torni. Kunnan kotisivut == Lähteet == ==Aiheesta muualla== Luokka:Cosenzan maakunnan kunnat
Arne Dahl (televisiosarja)

Arne Dahl on ruotsalaisen kirjailija Jan Arnaldin (nimellä Arne Dahl) kirjoittamiin rikosromaaneihin perustuva kaksiosaisten televisioelokuvien sarja. Se kertoo Ruotsin keskusrikospoliisin A-ryhmäksi kutsutusta erikoisyksiköstä. Sarjan poliiseista Arto Söderstedt on suomalaissyntyinen älykkö, jota esittää helsinkiläinen Niklas Åkerfelt. Gunnar Nyberg on fyysisesti vahva poliisi, jota esittää Magnus Samuelsson. Ensimmäinen tuotantokausi kattoi Dahlin viisi ensimmäistä romaania. Niissä A-ryhmää johtaa kokenut Jenny Hultin (Irene Lindh), joka jää eläkkeelle kauden päättyessä. Toisella tuotantokaudella A-ryhmän johtajaksi nousee Kerstin Holm (Malin Arvidsson). Muissa pääosissa ovat Natalie Minnevik, Shanti Roney, Alexander Salzberger, Magnus Samuelsson, Vera Vitali ja Niklas Åkerfelt. == Jaksot == === Ensimmäinen tuotantokausi === Ensimmäisen kauden tarinat koostuvat kukin kahdesta 90 minuuttia pitkästä osasta * Pudotuspeli * Verikyynel * Vuoren huipulle * Maan alla * Eurooppa blues === Toinen tuotantokausi === Toisen kauden tarinat koostuvat kukin kahdesta 60 minuuttia pitkästä osasta * Juhannusyön uni * Kuolinmessu * Pimeyden kutsu * Jälkijäristys * Valvova silmä == Rooleissa == Näyttelijä Rooli huom. Shanti Roney Paul Hjelm Malin Arvidsson Kerstin Holm Irene Lindh Jenny Hultin Kausi 1 Magnus Samuelsson Gunnar Nyberg Niklas Åkerfelt Arto Söderstedt Claes Ljungmark Viggo Norlander Kausi 1 Vera Vitali Sara Svenhagen Matias Varela Jorge Chavez Kausi 1 Alexander Salzberger Jorge Chavez Kausi 2 Natalie Minnevik Ida Jankowicz Kausi 2 == Lähteet == == Aiheesta muualla == * Poliserna i A-gruppen SVT Luokka:2010-luvun rikossarjat Luokka:Ruotsalaiset televisioelokuvat Luokka:Ruotsalaiset rikossarjat
Tupasluikat

Tupasluikat eli nuppiluikat (Trichophorum) on sarakasvien (Cyperaceae) heimoon kuuluva pienehkö kasvisuku. Sukuun luetaan kuuluvaksi 12 lajia. Tupasluikat ovat monivuotisia ja matalakasvuisia, paljolti pilliluikkia (Eleocharis) muistuttavia kasveja. Tupasluikkien varret ovat ohuita sekä kolmisärmäisiä ja karheita tai pyöreähköjä ja sileitä. Osa lajeista on tiiviisti mätästäviä ja osalla varret kasvavat yksittäin lyhyestä, suikertavasta juurakosta. Lehtilavat ovat hyvin lyhyet tai puuttuvat joiltakin lajeilta kokonaan. Tupasluikkien kukintona on yksi tähkä, joka sijaitsee varren kärjessä. Tähkä on monikukkainen, ja kukat ovat kaksineuvoisia. Emeissä on kolme luottia. Suomessa ja Ruotsissa tavataan luonnossa kahta tupasluikkiin kuuluvaa lajia, tupasluikkaa (Trichophorum cespitosum) ja villapääluikkaa (Trichophorum alpinum). == Lajeja ja alalajeja == * Trichophorum alpinum – villapääluikka * Trichophorum cespitosum – tupasluikka ** Trichophorum cespitosum subsp. cespitosum – nevatupasluikka ** Trichophorum cespitosum subsp. germanicum – nummitupasluikka * Trichophorum clintonii * Trichophorum distigmaticum * Trichophorum dolichocarpum * Trichophorum mattfeldianum * Trichophorum planifolium * Trichophorum pumilum – kaaritupasluikka eli kaariluikka * Trichophorum rigidum * Trichophorum schansiense * Trichophorum subcapitatum * Trichophorum uniflorum == Lähteet == == Aiheesta muualla == * Suomen Lajitietokeskus: Nuppiluikat – Trichophorum * Global Biodiversity Information Facility (GBIF): Trichophorum * Integrated Taxonomic Information System (ITIS): Trichophorum * United States Department of Agriculture (USDA): Trichophorum * Flora of China: Trichophorum Luokka:Sarakasvit
Romain Loeffel

Romain Loeffel (s. 10. maaliskuuta 1991 La Chaux-de-Fonds, Sveitsi) on sveitsiläinen jääkiekkoilija, joka edustaa NLA:ssa pelaavaa HC Luganoa. Hän on pelannut myös MM-kilpailuissa Sveitsin jääkiekkomaajoukkueessa vuosina 2015, 2016, 2017 ja 2019, sekä olympialaisissa 2018. ==Lähteet== == Aiheesta muualla == Luokka:Sveitsiläiset jääkiekkoilijat Luokka:Vuonna 1991 syntyneet Luokka:Elävät henkilöt
Olivier Dame-Malka

Olivier Dame-Malka (s. 30. toukokuuta 1990 Montreal, Quebec, Kanada) on kanadalainen jääkiekkopuolustaja, joka edustaa Fjordkraft-ligaenissa pelaavaa Frisk Askeria. Hänellä on sekä Ranskan että Kanadan kansalaisuudet. Hän on voittanut Ranskan mestaruuden. Hän on pelannut Ranskan maajoukkueessa ja hän pelasi vuoden 2017 maailmanmestaruuskilpailuissa. == Muuta == Dame-Malkalla on juutalaista syntyperää ja hänellä on juutalaisia sukujuuria. == Lähteet == Luokka:Kanadalaiset jääkiekkoilijat Luokka:Vuonna 1990 syntyneet Luokka:Elävät henkilöt
Jordann Perret

Jordann Perret (s. 15. lokakuuta 1994 Autrans) on ranskalainen jääkiekkoilija, joka pelaa Tšekin Extraliga-joukkue HK Hradec Královéssa. Hän on pelipaikaltaan oikea laitahyökkääjä. Perret on edustanut Ranskaa jääkiekon MM- kilpailuissa 2016, 2017, 2018, 2019, 2022, 2023 ja 2024. == Lähteet == Luokka:Ranskalaiset jääkiekkoilijat Luokka:Vuonna 1994 syntyneet Luokka:Elävät henkilöt
Tomáš Zigo

Tomáš Zigo (s. 11. huhtikuuta 1992) on slovakialainen jääkiekkoilija, joka pelaa kotimaansa pääsarja Extraliga-joukkue HC Košicessa. Zigo on edustanut Slovakiaa jääkiekon MM-kilpailuissa vuosina 2017 ja 2019. ==Lähteet== Luokka:Slovakialaiset jääkiekkoilijat Luokka:Vuonna 1992 syntyneet Luokka:Elävät henkilöt
Cody Almond

Cody Almond (s. 24. heinäkuuta 1989 Calgary, Alberta, Kanada) on kanadalais- sveitsiläinen jääkiekkoilija, joka edustaa NLA:ssa pelaavaa Lausanne HC:ta. Minnesota Wild varasi Almondin viidennellä kierroksella vuoden 2007 varaustilaisuudessa. Almond sai Sveitsin kansalaisuuden vuonna 2012. Almond edusti Sveitsiä jääkiekon MM-kilpailuissa vuosina 2015 ja 2017. == Lähteet == Luokka:Sveitsiläiset jääkiekkoilijat Luokka:Minnesota Wildin varaamat pelaajat Luokka:Vuonna 1989 syntyneet Luokka:Elävät henkilöt
Palautuslento

Palautuslento on osa turvapaikkaprosessia, jossa viranomaiset järjestävät kielteisen turvapaikkapäätöksen saaneelle ulkomaalaiselle lennon takaisin lähtömaahansa. Kielteisen päätöksen saaneiden ihmisten palauttaminen lähtömaihinsa on osa EU:n yhteistä politiikkaa. Viranomaiset voivat myöntää ulkomaalaiselle, jolla ei ole passin kaltaista matkustusasiakirjaa, uuden eurooppalaisen matkustusasiakirjan palautusmatkan ajaksi. Mediassa tästä on käytetty termiä pakkopalautus. Euroopan pakolaiskriisivuosina 2015–16 Suomeen hakeutuneiden ja kielteisen turvapaikkapäätöksen saaneiden henkilöiden palautuslennot on arvioitu maksavan noin 12–19 miljoonaa euroa Suomen veronmaksajille. Tilauslennot Suomesta Irakiin ja Afganistaniin maksavat noin 150 000 – 200 000 euroa per lento. Vuonna 2016 palautuslentoja järjestettiin Suomesta 30 kappaletta, joista 17 lennettiin Irakiin. Huhtikuussa 2017 Kabulin palautuslento aiheutti somemyrskyn, jossa netissä levitetyt väärät tiedot lennosta aiheuttivat yhteenoton poliisin ja palautuslentoja vastustavien henkilöiden kanssa. Väärien tietojen levittämiseen syyllistyivät muun muassa vihreiden poliitikot Ville Niinistö ja Anni Sinnemäki, sekä vihreän liikkeen yhteiskunnallinen uutis- ja ajankohtaislehti Vihreä Lanka. Kesäkuussa 2018 Irak kieltäytyi enää ottamasta vastaan Suomen palauttamia perusteettomia turvapaikanhakijoita, ja palautettavat palautettiin Bagdadin lentokentältä takaisin Helsinkiin. == Lähteet == == Aiheesta muualla == * Sisäministerön vastauksia kielteisen päätöksen saaneiden ihmisten palautuksista Luokka:Pakolaispolitiikka
Gorka Izagirre

Gorka Izagirre Insausti (s. 7. lokakuuta 1987 Ormáiztegui, Baskimaa) on espanjalainen maantiepyöräilijä. Izagirre aloitti ammattilaisuransa Contentpolis–Ampo-joukkueessa 2009, edusti Euskaltel-Euskadia 2010–2013, Movistar Teamia 2014–2017, Bahrain-Meridaa 2017−2018, Astanaa 2019–2021, Movistar Teamia 2022–2023 ja viimeisellä ammattilaiskaudellaan 2024 Cofidis- tallia. Hän on kilpaillut myös cyclocrossissa. Myös Gorka Izagirren veli Jon Izagirre on maantiepyöräilijä. == Saavutuksia == Lähteet:Pro Cycling Stats, Cycling Archives ;2003 :Cyclocrossin "debytanttien" Espanjan-mestaruus ;2010 :Luxemburgin ympäriajo, 4. etapin voitto :Prueba Villafranca de Ordizia, voitto ;2012 :Ranskan ympäriajo, 16. etapilla kolmas :Prueba Villafranca de Ordizia, voitto ;2014 :Klasika Primavera, toinen :Prueba Villafranca de Ordizia, voitto :Espanjan ympäriajo, 1. etapin (joukkueaika-ajo) voitto ;2016 :Klasika Primavera, toinen ;2017 :Pariisi–Nizza, kokonaiskilpailussa neljäs :Klasika Primavera, voitto :Italian ympäriajo, 8. etapin voitto, 17. etapilla kolmas ;2018 :Tour of Oman, kokonaiskilpailussa kolmas :Pariisi–Nizza, kokonaiskilpailussa kolmas :Maantieajon Espanjan-mestaruus :Ranskan ympäriajo, 16. etapilla toinen ;2019 :Tour de la Provence, kokonaiskilpailun voitto :Clásica de San Sebastián, neljäs :MM-kilpailut, maantieajossa yhdeksäs ;2020 :Gran Trittico Lombardo, voitto :Espanjan ympäriajo, kokonaiskilpailussa 19:s ;2021 :Italian ympäriajo, kokonaiskilpailussa 19:s == Lähteet == Luokka:Espanjalaiset maantiepyöräilijät Luokka:Vuonna 1987 syntyneet Luokka:Elävät henkilöt
Dagenham

Dagenham [ˈdæɡənəm] on Lontoon kaupunkialue, osa Barking and Dagenhamin kaupunkipiiriä. Siitä Lontoon keskustaan on noin 20 kilometriä. Dagenhamissa oli 90 lähes vuoden ajan yhdysvaltalaisen Fordin autotehdas, mutta vuonna 2012 ilmoitettiin sen sulkemisesta. Tehdas oli aikoinaan koko Britannian suurin teollisuuslaitos, joka työllisti jopa 40 000 ihmistä Elokuva YouTubessa . Tehtaan paikalle on päätetty rakentaa 2 650 asuntoa. ==Fordin tehtaat== Dagenhamin auto- ja traktoritehtaat aloittivat toimintansa vuonna 1931 Thames- joen rannalla, jonne myös valtamerilaivoilla oli pääsy. Niinpä tehtaasta laivattiin Fordin autoja Britannian ohella eri puolille maailmaa niin, että 1950-luvun loppupuolella Dagenhamin osuus Britannian autoviennistä oli noin kolmannes. Sieltä vietiin autoja myös Fordin kotimaahan Yhdysvaltoihin. Tehtaalla oli myös oma valimo, mikä teki Dagenhamista Euroopan ainoan autotehtaan joka valmisti oman harkkorautansa, koksinsa ja koksiuunikaasunsa. Sijainti jokivarressa varmisti raudan ja kivihiilen kuljetukset valimoon. Dagenhamissa eniten tuotettuja suosikkimalleja olivat Ford Cortina, Anglia, Escort ja Capri sekä pakettiauto Ford Transit. Tehtaat tuottivat myös kuorma- autoja (mm. Ford Thames Trader) ja Fordson-traktoreita. Myös ajoneuvojen moottorit tehtiin Dagenhamissa osien valamisesta alkaen. Dagenhamin tehdas tuli tunnetuksi jatkuvista työtaisteluistaan, joista huolimatta tehdas oli vielä 1960-luvulla kannattava, mutta 1970-luvulta alkaen Dagenham alkoi menettää asemiaan Fordin muualle maailmaan perustamille tehtaille. Viimeinen Dagenhamissa tehty henkilöauto, punainen Ford Fiesta, valmistui vuonna 2002, mutta moottoritehdas valmisti dieseleitä vielä 2010-luvulla. Dagenhamin tehtaiden naisvaltaisen verhoiluosaston lakosta 1968 on tehty elokuva Tehtaan tytöt (Made in Dagenham, 2010). Sen pohjalta tuotiin Lontoossa näyttämölle samanniminen musikaali vuonna 2014. == Lähteet == == Aiheesta muualla == Luokka:Lontoon kaupunginosat
Viktor Lőrincz

Viktor Lőrincz (s. 28. huhtikuuta 1990) on unkarilainen kreikkalais- roomalaisen tyylin painija. Hän edustaa ceglédiläistä CVSE-seuraa ja on pituudeltaan 176 cm. Häntä ovat valmentaneet Ferenc Papp ja vuodesta 2008 Andras Szuecs. Lőrincz saavutti kadetti-ikäisten (eli alle 17-vuotiaiden) EM- kilpailuissa pronssia 76 kg:n painoluokassa 2007. Hän voitti nuorten Euroopan- mestaruuden 74-kiloisissa 2010. Lőrincz saavutti Belgradin EM-kilpailuissa 2012 pronssia 84 kg:n sarjassa. Hän sai MM-kilpailuissa pronssia samassa painoluokassa Budapestissa 2013 ja 85-kiloisissa Taškentissa 2014. Hän sijoittui 85-kiloisissa viidenneksi Las Vegasin MM-kilpailuissa 2015, seitsemänneksi Riian EM-kilpailuissa 2016 ja viidenneksi Rio de Janeiron olympialaisissa 2016. Lőrincz voitti Euroopan-mestaruuden 85 kg:n painoluokassa Novi Sadissa 2017 kukistettuaan loppuottelussa turkkilaisen Metehan Başarin. Saman vuoden Pariisin MM-kilpailuissa hän oli 85-kiloisissa kahdeksas. Hän saavutti 87 kg:n sarjassa vuonna 2019 pronssia Minskin Euroopan kisoissa ja hopeaa Nur-Sultanin MM-kilpailuissa. Hän sai samassa painoluokassa EM-hopeaa Roomassa 2020 ja olympiahopeaa vuodelle 2021 siirretyissä Tokion kisoissa. == Lähteet == Luokka:Unkarilaiset kreikkalais-roomalaisen tyylin painijat Luokka:Unkarilaiset olympiamitalistit Luokka:Vuonna 1990 syntyneet Luokka:Elävät henkilöt
Márjá

Márjá on saamelainen naisen etunimi, josta tunnetaan myös rinnakkaismuoto Márjjá. Molemmat pohjautuvat nimeen Marja. Suomen väestörekisteriin ei voitu ennen vuotta 1999 merkitä nimiä, joihin sisältyy saamen kielen á-kirjain.Saarelma-Paukkala 2017, s. 107. Digi- ja väestötietoviraston etunimitilastoon on lokakuun 2022 loppuun mennessä kirjattu alle 15 Márjá- nimistä naista. Márjjá ei esiinny Suomessa virallisena nimenä lainkaan. == Nimipäivä == Professori Pekka Sammallahden laatimassa pohjoissaamelaisessa nimipäiväkalenterissa Márján ja Márjján nimipäivä on 2. heinäkuuta.Saarelma- Paukkala 2017, s. 183–185, 257–258. == Lähteet == Luokka:Etunimet
Cetotheriidae

Cetotheriidae on varhainen hetulavalaisiin kuuluva valaiden heimo, joka ilmestyi myöhäisellä oligoseenilla. Falorin muodostumasta, pohjoisesta Kaliforniasta löydetty Herpetocetus on ajoitettu varhais- keskipleistoseenille, osoittaen että Cetotheriidae selvisi kvartäärikaudelle asti. Fordycen ja Marxin kladistiset tutkimukset vuodelta 2013 tulivat siihen tulokseen että kääpiövalas (Caperea marginata) kuuluu samaan heimoon, jolloin Cetotheriidae ei olisikaan kuollut sukupuuttoon. Biscontin (2012) mukaan kääpiövalas ei ole läheistä sukua Cetotheriidaelle, vaan kuuluu erilliseen heimoon Neobalaenidae. == Luokittelu == Luokittelu BioLibin mukaan: * Cetotheriidae ** †Cetotheriinae *** †Cetotherium *** †Kurdalagonus ** †Herpetocetinae *** †Cephalotropis *** †Herentalia *** †Herpetocetus *** †Vampalus ** †Neobalaeninae *** Caperea *** †Miocaperea ** †Brandtocetus ** †Piscobalaena == Lähteet == * === Viitteet === == Aiheesta muualla == * Mikko's Phylogeny Archive: Cetotheriidae Luokka:Esihistorialliset nisäkkäät Luokka:Hetulavalaat
Kellojärvi

Kellojärvi voi tarkoittaa seuraavia asioita: * Kellojärvi, järvi Enontekiöllä * Kellojärvi, järvi Kuhmossa * Kellojärvi, järvi Suomussalmella Luokka:Järvien täsmennyssivut
Kamppailu vallasta

Kamppailu vallasta: eduskuntavaalikampanjat 1945–2015 on Erkka Railon, Mari K. Niemen, Ville Pitkäsen ja Sini Ruohosen kirjoittama ja Docendon kustantama tietokirja vuodelta 2016. Teos käsittelee eduskuntavaaleissa käytyjen vaalikampanjoiden kehitystä toisen maailmansodan jälkeisenä aikana. == Sisältö == Kirjassa eduskuntavaalikampanjoiden kehitys on jaettu neljään ajanjaksoon. Puoluevallan aikana (1945-1958) kansanedustajaehdokkaat olivat usein amatöörejä ja puolueet keskittyivät aktivoimaan omaa kannattajakuntaansa. Ammattimaisen kampanjoinnin syntyessä (1962–1975) kohderyhmäajattelu, henkilökohtainen kampanjointi ja televisio valtasivat alaa. Vapautumisen vuosina (1979–1999) keskusteluilmapiiri vapautui ja naisten rooli voimistui. Verkon ja rahan vallan aikana (2003-2015) internet ja sosiaalinen media ovat nousseet tärkeään rooliin ja kampanjat muuttuneet yhä kalliimmiksi.Kamppailu vallasta – eduskuntavaalikampanjat 1945–2015. Eduskunnan kirjasto 18.10.2016. Viitattu 20.5.2017. == Lähteet == == Aiheesta muualla == * Docendon kirjaesittely. * Varho, Esko: Puolueet painostivat nukkuvia äänestäjiä uurnille kotikäynnein – ”Kehotukset lienee syytä naamioida ensimmäisenä vaalipäivänä”. Ylen uutiset 12.10.2016. Luokka:Vuoden 2016 kirjat Luokka:Suomalaiset politiikan tietokirjat Luokka:Vuoden 2016 kirjat
Duck-veturi

Duck-veturi () on kuvitteellinen höyryveturi pastori Wilbert Awdryn ja hänen poikansa luomassa The Railway Series -kirjasarjassa. Hän esiintyy myös Tuomas Veturi -televisiosarjassa. Hänen oikea nimensä on Ankkanen, mutta häntä yleensä kutsutaan nimellä Duck. Vuodesta 2009 lähtien hänen suomenkielinen nimensä on Ankkanen. == Alkuperäiset äänet == * Steven Kynman (kaudesta 17 alkaen) == Suomenkieliset äänet == * Markus Niemi (kaudesta 22 alkaen) Luokka:Tuomas Veturi
Kaabu

Kaabu (myös Gabu, Kabu) oli mandinkavaltakunta Länsi-Afrikassa 1200-luvun puolivälistä vuoteen 1867 saakka. Sen pääkaupunki oli Kansala nykyisen Gabún kaupungin lähellä Guinea-Bissaussa. Kaabun perustajana pidetään Malin hallitsijan Sundiata Keitan sotapäällikköä Tiramakhan Traoréa. Toisten tietojen mukaan valtakunnan perusti sen ensimmäinen hallitsija eli mansa Sama Coli, joka oli Traorén poika tai pojanpoika. Kaabu koostui aluksi nykyisen Guinea-Bissaun koillisosassa sekä Gambia- ja Casamancejokien keskijuoksulla sijainneista kolmesta maakunnasta, jotka olivat Pachana, Jimara ja Sama. Maakuntien päälliköillä eli farimeilla oli merkittävä asema. Malin vasallina Kaabu välitti suolaa, kultaa ja orjia. Malin heikennyttyä Kaabusta tuli voimakas valtakunta. Sen vaikutusvalta ulottui Gambiajoelta nykyisen Guinea- Bissaun itäosaan ja Guinean luoteisosaan. 1600- ja 1700-luvuilla Kaabu kävi jatkuvia sotia ja Amerikkaan suuntautunutta orjakauppaa. 1700-luvun lopulta lähtien se joutui Futa Djallonin fulbejen hyökkäysten kohteeksi. Guinea- Bissaun alueelle syntyi pieniä fulbevaltioita, ja vuonna 1867 Kaabun viimeinen mansa Waali antautui Alfa Molon armeijalle Kansalassa. Kaabun alue liitettiin Futa Djallonin alaiseen uuteen Fuladun valtioon. ==Lähteet== Luokka:Afrikan entiset monarkiat
Disqus

Disqus on palvelu, jonka avulla verkkosivuille voi lisätä kommentointiosion. Disqus on eräs suosituimmista WordPress-liitännäisistä. Siihen voi kirjautua suosituimpien sosiaalisen median palveluiden tileillä. Disqus on saatavilla pienille sivustoille ilmaisena mainosrahoitteisena versiona, mutta isommille sivustoille se on maksullinen. == Lähteet == == Aiheesta muualla == Luokka:Keskustelupalstat Luokka:Yhdysvaltalaiset yritykset
Tom Malmquist

Tom Malmquist (s. 23. maaliskuuta 1978Me naiset) on ruotsalainen runoilija ja prosaisti. Hänen esikoisromaaninsa Joka hetki olemme yhä elossa herätti paljon huomiota. Se kertoo siitä kuinka hänen vaimonsa kuoli synnytyksen jälkeen leukemian ja miten hän selvisi siitä. Kirja oli Pohjoismaiden neuvoston kirjallisuuspalkintoehdokas.Ruotsalaiskirjailija Tom Malmquistin puoliso kuoli synnytyksen jälkeen Yle == Suomennetut teokset == * Joka hetki olemme yhä elossa (I varje ögönblick är vi fortfarande vid liv), suomentanut Outi Menna. Helsinki : S&S;, 2017 == Lähteet == Luokka:Ruotsalaiset kirjailijat Luokka:Vuonna 1978 syntyneet Luokka:Elävät henkilöt
Koskikallio

Koskikallio voi tarkoittaa: * Eila Koskikallio (1923–2002), kuulantyöntäjä ja kiekonheittäjä * Jouko Koskikallio (1927–2021), kemisti ja professori, Onni Koskikallion poika * Onni Koskikallio (vuoteen 1906 Forsberg, 1892–1976), toimittaja ja metsänhoitaja, Toivo Koskikallion veli * Toivo Koskikallio (ent. Forsberg, 1889–1967), lähetyssaarnaaja ja sinologi
Taitoluistelun Euroopan-mestaruuskilpailut 1913

Taitoluistelun Euroopan-mestaruuskilpailut 1913 pidettiin 1.–2. helmikuuta Kristianiassa, Norjassa. Ohjelmassa oli vain miesten kilpailu. Ruotsin Ulrich Salchow voitti yhdeksännen Euroopan mestaruutensa. == Miehet == Miehet Sija Kilpailija Maa Sijaluku 1 Ulrich Salchow 12 2 Andor Szende Unkari 14 3 Willy Böckl Itävalta 18 4 Harald Rooth 18 5 Richard Johansson 22 6 Martin Stixrud 25 7 Alexander Krogh 29 == Lähteet == * 6.2.1913 Suomen Urheilulehti no 13, sivu 15 * Sports.org 1913 Luokka:Vuoden 1913 urheilu Luokka:Norjan urheilutapahtumat Luokka:Oslon urheilu
Otus (EP)

__NOTOC__ Otus on Joose Keskitalon EP-levy, joka julkaistiin heinäkuussa 2007 levymerkillä Helmi Levyt. == Kappaleet == === A-puoli === #Mäkivanhus #Onni === B-puoli === #Kuljin minä maantietä #Otus == Lähteet == == Aiheesta muualla == * Otus discogs.com -sivustolla Luokka:Vuoden 2007 EP:t Luokka:Joose Keskitalon albumit
Conficker

Conficker on vuosina 2008 ja 2009 levinnyt mato, joka saastutti arviolta 9-15 miljoonaa Microsoft-palvelinjärjestelmää. Se käytti hyväkseen Windows Serverin versioiden 2000:n ja 2008:n beetajulkaisun välillä esiintyviä haavoittuvaisuuksia. Conficker levisi bottiverkkojen kautta nopeasti, vaikka sen käyttämiin haavoittuvaisuuksiin oli julkaistu paikkaustiedosto 29 päivää ennen kuin Conficker alkoi levitä. Conficker aiheutti ongelmia Ranskan merivoimille, Yhdistyneen kuningaskunnan puolustusministeriölle (mukaan lukien Kuninkaallisen laivaston sotalaivoille ja sukellusveneille), Sheffieldin sairaalan verkolle, Saksan Bundeswehrille ja Norjan poliisille. Microsoft lupasi 250 000 dollarin palkkion madon tekijän tai tekijöiden kiinniottoon johtavasta tiedosta. Microsoft julkaisi 16. joulukuuta 2008 ohjelmistopäivityksen KB958644, joka paikkaa palvelinpalvelun haavoittuvuuden, joka oli vastuussa Confickerin leviämisestä. == Päämuunnelmat == Conficker- madon viisi päämuunnelmaa ovat Conficker A, B, C, D ja E. Muunnelma Löydetty A 21. marraskuuta 2008 B 29. joulukuuta 2008 C 20. helmikuuta 2009 D 4. maaliskuuta 2009 E 7. huhtikuuta 2009 == Lähteet == Luokka:Tietokonemadot
Joose Keskitalo ja Kolmas Maailmanpalo

__NOTOC__ Joose Keskitalo ja Kolmas Maailmanpalo on Joose Keskitalon kolmas studioalbumi. Se julkaistiin 27. helmikuuta 2008 levymerkillä Helmi Levyt. Albumi on ensimmäinen Kolmas Maailmanpalo -taustayhtyeen kanssa tehty levy. Albumi on nauhoitettu kelanauhurilla, jonka kappaleista suurin osa yhden mikrofonin liveottoina. Kappaleet ovat äänimaailmaltaan siistimpiä ja laulun puhtaampaa kuin Keskitalon edeltävillä albumeilla. == Vastaanotto == Desibeli.net Rumba suopea Soundi Albumi sai hyvän vastaanoton. Desibelin Ilmari Ivaska antoi albumille täydet viisi tähteä, ja totesi kolmannen albumin jatkavan siitä mihin toinen jäi. Hän piti sitä aiempaa tuotantoa sävyrikkaampana, sekä sanoi synkkien aiheiden tulevan pelottavan lähelle kuuntelijaa. Hän ei pitänyt yhtäkään kappaletta toistaan parempana, vaan nosti albumin yksinkertaisesti onnistuneeksi ja sanoi, että ”Joose Keskitalo teki sen taas”. Niin ikään Rumban arvioija kuvaili albumia sävykkäämpänä, vaikka totesi aiemmilla albumeilla tutun raa’an ja räävittömän Keskitalon uppoavan häneen paremmin. Hän sanoi soundien olevan puhtaampia ja Keskitalon ulosannin siistiytyneen, ja piti hänen yksin tulkitsemiaan kappaleita yhtyeen säestämiä parempina. Soundin Mikko Meriläinen totesi Keskitalon ilmaisun kehittyneen, ja piti soundien tavanomaistumisesta ja helposti lähestyttämisestä huolimatta kappaleita syvällisinä sekä Keskitaloa ainutlaatuisena artistina. == Kappaleet == Kaikki kappaleet säveltänyt ja sanoittanut Joose Keskitalo sekä sovittanut Kolmas Maailmanpalo. # # # # # # # # # # == Kokoonpano == * Mikko Kankaanpää – sähkökitara * Petri Alanko – basso, taustalaulu * Joose Keskitalo – laulu, akustinen kitara, cembalo, äänittäjä, miksaaja * Arwi Lind – rummut, miksaaja * Jari Paukkunen * Esa Santonen – miksaaja * Jyri Pitkänen – grafiikka, valokuvat * Teemu Raudaskoski – grafiikka == Lähteet == == Aiheesta muualla == * Joose Keskitalo ja Kolmas Maailmanpalo discogs.com -sivustolla Luokka:Vuoden 2008 albumit Luokka:Joose Keskitalon albumit
Cesar ja Rosalie

Cesar ja Rosalie (; ; ) on vuonna 1972 ensi-iltansa saanut Claude Sautetin ohjaama ranskalais-italialais-länsisaksalainen romanttinen draamakomediaelokuva, jonka pääosia näyttelevät Yves Montand, Romy Schneider ja Sami Frey. Elokuvan käsikirjoituksen laativat Sautet ja Jean-Loup Dabadie yhteistyössä Claude Néronin kanssa. Viitattu 20.5.2017 Elokuvan on tuottanut Michelle de Broca. Yves Montand sai roolisuorituksestaan parhaan ulkomaalaisen miesnäyttelijän David di Donatello -palkinnon. == Juoni == Rosalie (Romy Schneider) on hiljattain eronnut kaunis pariisilaisnainen, joka tapailee menestyvää liikemiestä Césaria (Yves Montand), joka on hienostumaton mutta hyväsydäminen. Eräänä päivänä Rosalien entinen poikaystävä, ujo graafikko David (Sami Frey) ilmaantuu maisemiin ja yrittää voittaa Rosalien takaisin. == Näyttelijät == == Tuotanto == Cesar ja Rosalien käsikirjoitus laadittiin jo vuonna 1964, mutta kahdeksaan vuoteen tuottajat eivät kiinnostuneet siitä ennen Michelle de Brocaa. Roolituksen aikana Césarin rooliin harkittiin Vittorio Gassmania ja Davidin rooliin Gérard Depardieuta ennen Yves Montandin ja Sami Freyn palkkaamista. Catherine Deneuven oli alun perin tarkoitus näytellä Rosalien roolin, mutta Claude Sautet vaihtoi hänet Romy Schneideriin. Cesar ja Rosalie kuvattiin Ranskassa, jossa sen kuvauspaikkoina olivat Pariisi, Beaugencyn kunta Loiretissa, Grenoblen kaupunki Isèressä, Noirmoutier-en-l’Îlen kunta Vendéessä, Garchesin kunta Hauts-de-Seinessä, Sèten kaupunki Hérault’ssa ja Épernayn kunta Marnessa. Elokuvan kuvauksia rasittivat Sautetin ja Montandin erimielisyydet. Elokuvan tuotantoyhtiöinä olivat ranskalainen Fildebroc Productions, italialainen Mega Films ja länsisaksalainen Paramount-Orion Filmproduktion. == Julkaisu == Cesar ja Rosalie sai ensi-iltansa Ranskassa 11. lokakuuta 1972, Länsi-Saksassa 21. joulukuuta 1972, Italiassa vuoden 1973 aikana ja Suomessa 4. toukokuuta 1973. Elokuvan teatterilevittäjinä olivat Ranskassa, Länsi-Saksassa ja Suomessa Cinema International Corporation (CIC) sekä Italiassa Panta Cinematografica. Elokuva keräsi Ranskassa teatterikierroksensa aikana 2,5 miljoonaa katsojaa ja oli 11. katsotuin elokuva vuonna 1972. Elokuva oli vuonna 1973 Suomessa 183. katsotuin elokuva 9 577 hengen katsojamäärällään. Cesar ja Rosalien entisöity versio julkaistiin Ranskan elokuvateattereissa 24. joulukuuta 2014, jolloin sen teatterilevittäjänä oli Les Acacias. Cesar ja Rosalie julkaistiin ensimmäisen kerran DVD:lle Ranskassa 17. lokakuuta 2001 ja blu-raylle 6. marraskuuta 2012. Elokuva julkaistiin DVD:lle Yhdysvalloissa 4. helmikuuta 2003 ja blu-raylle 27. marraskuuta 2012. == Lähteet == == Aiheesta muualla == * Luokka:Vuoden 1972 italialaiset elokuvat Luokka: Vuoden 1972 ranskalaiset elokuvat Luokka: Vuoden 1972 saksalaiset elokuvat Luokka:Romanttiset draamaelokuvat Luokka:Draamakomediaelokuvat
Microsoft Sway

Microsoft Sway on Microsoftin Office-tuoteperheeseen kuuluva esitysgrafiikkaohjelma, joka pyrkii helpottamaan esitysten tekemistä ja jakamista. Siihen voi lisätä sisältöä monista verkkopalveluista ja käyttäjän laitteen kovalevyltä. Sway pyrkii helpottamaan esityksen tekoa tarjoamlla valmiita pohjia esityksen ulkonäköön. Esitysten luominen Swayssa vaatii kirjautumisen Microsoft-tilille, mutta jaettuja esityksiä voi katsella ilman kirjautumista tai erillisen sovelluksen lataamista. Luokka:Toimisto- ohjelmistot Luokka:Windows-ohjelmat Luokka:Windows 10 Mobile -sovellukset Luokka:Android-sovellukset Luokka:iOS-sovellukset Sway
Color OS

Color OS on Oppon kehittämä graafinen käyttöliittymä, jota se käyttää omissa Android-laitteissaan. Myös OnePlus Onen Kiinan markkinoille toimitettu versio käytti sitä. Color OS eroaa puhtaasta Androidista muun muassa käyttöä helpottavien sormieleidensä ja yhden käden tilansa takia. == Lähteet == == Aiheesta muualla == * Verkkosivut Luokka:Käyttöliittymät Luokka:Android